
PRIENŲ RAJONO SAVIVALDYBĖS TARYBA


SPRENDIMAS
DĖL LEIDIMO PRIENŲ RAJONO SAVIVALDYBĖS ADMINISTRACIJAI ĮSIGYTI TRANSPORTO PRIEMONĘ

2022 m. spalio 27 d. Nr. T3-306
Prienai

Vadovaudamasi Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 papunkčiu,  Tarnybinių lengvųjų automobilių įsigijimo, nuomos ir naudojimo Prienų rajono savivaldybės valdomose bendrovėse, viešosiose ir biudžetinėse įstaigose taisyklių, patvirtintų Prienų rajono savivaldybės tarybos 2019 m. spalio 31 d. sprendimu Nr. T3-274 „Dėl Tarnybinių automobilių įsigijimo, nuomos ir naudojimo Prienų rajono savivaldybės valdomose bendrovėse, viešosiose ir biudžetinėse įstaigose taisyklių patvirtinimo“, 6 ir 7 punktais, Prienų rajono savivaldybės taryba nusprendžia:
Leisti Prienų rajono savivaldybės administracijai teisės aktų nustatyta tvarka įsigyti  M2 kategorijos transporto priemonę mokinių pavėžėjimui užtikrinti, kurios vertė ne didesnė kaip 102000 Eur (su pridėtinės vertės mokesčiu). 
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

